הסופר קאפ האיטלקי 2014

הסופר קאפ האיטלקי 2014 היה המהדורה ה-27 של הסופר קאפ האיטלקי. הוא נערך ב-22 בדצמבר 2014, באצטדיון ג'אסם בן חמד, שבדוחה, קטר. המשחק שוחק בין אלופת הסרייה א' לעונת 2013/14, יובנטוס, לבין מחזיקת הגביע האיטלקי של אותה העונה, נאפולי. המשחק היה אמור להיערך ב-24 באוגוסט 2014, בניגוד לכך, נאפולי ביקשה לדחות את המשחק, עקב השתתפותה בשלב הפלייאוף של ליגת האלופות, לפגרת החורף של הסרייה א'. נאפולי ניצחה במשחק בפנדלים 6-5 לאחר תיקו 2-2 בתום דקות ההארכה. כתוצאה מכך, נאפולי זכתה בגביע בפעם השנייה בתולדותיה. קטר הפכה להיות המדינה החמישית שבה הסופר קאפ האיטלקי התקיים.

רקע

יובנטוס רשמה הופעה עשירית במעמד זה, וחיפשה זכייה שביעית בגביע. היא ניצחה בשתי המהדורות האחרונות של הסופר קאפ האיטלקי, כשמאזנה עמד על שישה ניצחונות ושלושה הפסדים (הישג שיא של זכיות במפעל ביחד עם מילאן). שתי ההופעות האחרונות של נאפולי במפעל היו נגד יובנטוס, כשכל אחת מהן ניצחה במפגש אחד: נאפולי ניצחה את יובנטוס 5-1 בשנת 1990, ומנגד, יובנטוס ניצחה 4-2 בהארכה בשנת 2012.

סיכום המשחק

קרלוס טבס העלה את יובנטוס ליתרון 1-0 כבר בדקה החמישית לאחר סדרת טעויות בהגנת נאפולי. מארק האמשיק וגונסאלו היגוואין פגעו בקורה בשני מצבים שונים, אך היגוואין הצליח להשוות את התוצאה בנגיחה במחצית השנייה. המשחק הסתיים ללא הכרעה בתום 90 הדקות ונשלח להארכה.

טבס, שוב, העניק לקבוצתו את היתרון בתחילת המחצית השנייה של ההארכה, אך דקות בודדות לסיום המשחק, היגוואין מצא את הרשת פעם נוספת ושלח את המשחק לדו-קרב בעיטות מהנקודה הלבנה. שתי הבעיטות הראשונות הוחמצו, כשטבס פגע בקורה, וז'ורז'יניו נעצר על ידי ג'אנלואיג'י בופון. לאחר שכל קבוצה הבקיעה את ארבע הבעיטות הבאות, הדו-קרב הגיע למצב בו המנצחת תוכרע על ידי בעיטה לכל קבוצה. לאונרדו בונוצ'י ו-גרגאנו הבקיעו בהצלחה את הפנדל השישי, אך שתי הקבוצות החמיצו את שני הפנדלים הבאים: ג'ורג'ו קייליני נעצר על ידי רפאל והפנדל של רוברטו פריירה עף גבוה מחוץ למסגרת, בעוד שבופון הצליח לעצור את הבעיטות של דריס מרטנס וחוסה קאייחון. לבסוף, קאלידו קוליבאלי הבקיע את הפנדל התשיעי, ולאחר מכן, השוער רפאל עצר את הפנדל של סימונה פדואין, שהעניק לנאפולי את הגביע.

הרכבי הקבוצות

יובנטוס:  שוער  1   ג'אנלואיג'י בופון (קפטן) מגן ימני  26   סטפן ליכטשטיינר  בלם  19   לאונרדו בונוצ'י בלם  3   ג'ורג'ו קייליני מגן שמאלי  33   פטריס אברה קשר  6   פול פוגבה קשר   21   אנדראה פירלו  קשר  8   קלאודיו מרקיזיו קשר  23   ארתורו וידאל חלוץ  10   קרלוס טבס  חלוץ מרכזי  14   פרננדו יורנטה מחליפים: שוער  30   מרקו סטורארי שוער  34   רובינו הגנה  5   אנג'לו אוגבונה הגנה  41   פיליפו רומניה קישור  7   סימונה פפה קישור  11   קינגסלי קומאן קישור  20   סימונה פדואין  קישור  37   רוברטו פריירה   קישור  38   פדריקו מטיילו התקפה  9   אלברו מוראטה  התקפה  12   סבסטיאן ג'ובינקומאמן: מסימיליאנו אלגרי300pxנאפולי:  שוער  1   רפאל מגן ימני  11   כריסטיאן מאג'ו בלם  22   ראול אלביול  בלם  26   קאלידו קוליבאלי מגן שמאלי  31   פאוזי גולאם  קשר הגנתי  77   וולטר גרגאנו קשר ימני   7   חוסה קאייחון  קשר  17   מארק האמשיק (קפטן)  קשר  19   דוד לופז  קשר שמאלי  6   ג'ונתן דה גוזמן  חלוץ מרכזי  9   גונסאלו היגוואין מחליפים: שוער  15   רוברטו קולומבו שוער  45   מריאנו אנדוחר הגנה  4   אנריקה הגנה  5   מיגל בריטוס הגנה  16   ג'יאנדומניקו מסטו הגנה  96   סבסטיאנו לופרטו קישור  8   ז'ורז'יניו  קישור  14   דריס מרטנס   קישור  22   ג'וזיף ראדוסביץ' קישור  60   אנטוניו רומנו קישור  88   גקהאן אינלר  התקפה  91   דובאן ספאטהמאמן: רפאל בניטס

ראו גם
 עונת 2014/2015 בסרייה א'

קישורים חיצוניים

הערות שוליים

2014
קטגוריה:תחרויות כדורגל ב-2014
קטגוריה:יובנטוס
קטגוריה:דוחה: תחרויות ספורט
קטגוריה:נאפולי (כדורגל)
קטגוריה:2014 באסיה